CELEX: 31985D0097
Language: el
Date: 1984-12-21 00:00:00
Title: 85/97/ΕΟΚ: Απόφαση της Επιτροπής της 21ης Δεκεμβρίου 1984 για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Βραζιλίας

Avis juridique important

|

31985D0097

85/97/ΕΟΚ: Απόφαση της Επιτροπής της 21ης Δεκεμβρίου 1984 για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Βραζιλίας  

Επίσημη Εφημερίδα αριθ. L 036 της 08/02/1985 σ. 0043 - 0050 Ισπανική ειδική έκδοση: Κεφάλαιο 03 τόμος 33 σ. 0166  Πορτογαλική ειδική έκδοση : Κεφάλαιο 03 τόμος 33 σ. 0166 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1984  για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Βραζιλίας  (85/97/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως τα άρθρα 16, 18 παράγραφος 2, το άρθρο 19 στοιχείο α) και το άρθρο 28,  Εκτιμώντας:  ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Βραζιλίας καθορίστηκαν με την απόφαση 78/694/ΕΟΚ της Επιτροπής (3), όπως τροποποιήθηκε τελευταία από την απόφαση 84/354/ΕΟΚ (4), παράλληλα προς τις αποφάσεις που αφορούν την Αργεντινή, την Παραγουάη και την Ουρουγουάη, ιδιαίτερα όσον αφορά τον αφθώδη πυρετό·  ότι, μέχρι σήμερα, το σύστημα εισαγωγής μασητήρων προέλευσης Βραζιλίας αποτελούσε μεταβατικό σύστημα, κατά παρέκκλιση από το άρθρο 1 παράγραφος 2 της απόφασης 78/694/ΕΟΚ, παραβλεπόμενο από την απόφαση 79/277/ΕΟΚ της Επιτροπής (5), όπως τροποποιήθηκε τελευταία από την απόφαση 84/26/ΕΟΚ (6)· ότι, προς το παρόν, η οδηγία 72/462/ΕΟΚ παρέχει στα κράτη μέλη την άδεια να εισάγουν στο έδαφός τους ολόκληρους μασητήρες  ότι, συνεπώς, πρέπει να προβλεφθούν, σε μία ίδια απόφαση, οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων, συμπεριλαμβανομένων των μασητήρων, προέλευσης Βραζιλίας και να αντικατασταθεί η ισχύουσα απόφαση από μια νέα απόφαση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη επιτρέπουν την εισαγωγή των ακόλουθων νωπών κρεάτων προέλευσης Βραζιλίας:  α) τα νωπά αποστεωμένα κρέατα ζώων του βοείου είδους, εξαιρέσει των παραπροϊόντων σφαγίου, απαλλαγμένα από τα κυριότερα προσιτά λεμφογάγγλια, που προέρχονται από τις πολιτείες Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia, και Esp°rito Santo, και που παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Α·  β) τα νωπά κρέατα των κατοικιδίων μονόπλων, που παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Β·  γ) τα ακόλουθα παραπροϊόντα ζώων του βοείου είδους που προέρχονται από τις πολιτείες Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia και Esp°rito Santo:  - καρδιές πλήρως καθαρισμένες  - ήπατα πλήρως καθαρισμένα,  - γλώσσες πλήρως καθαρισμένες, χωρίς οστά, χόνδρο και αμυγδαλές,  τα οποία παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Γ.  2. Τα κράτη μέλη δύνανται να επιτρέπουν στο έδαφός τους τις εισαγωγές ολόκληρων μασητήρων πλήρως καθαρισμένων, ζώων του βοείου είδους, σύμφωνα προς το άρθρο 18 παράγραφος 2 της οδηγίας 72/462/ΕΟΚ, προέλευσης των πολιτειών της Βραζιλίας: Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia, και Esp°rito Santo, και τα οποία παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Γ.  3. Τα κράτη μέλη απαγορεύουν την εισαγωγή των κατηγοριών νωπών κρεάτων προέλευσης Βραζιλίας, τα οποία δεν αναφέρονται στις παραγράφους 1 και 2.  Άρθρο 2  1. Κατά παρέκκλιση από το άρθρο 1 παράγραφος 3, τα κράτη μέλη μπορούν επίσης να επιτρέπουν την εισαγωγή καθαρισμένων πνευμόνων, ζώων του βοείου είδους, που παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Γ και τα οποία προορίζονται αποκλειστικά για την παρασκευή τροφίμων για κατοικίδια ζώα.  2. Η άδεια που αναφέρεται στην παράγραφο 1 μπορεί να χορηγηθεί μόνο σε εγκατάσταση μεταποίησης που εγκρίνεται από τις εθνικές αρχές και ευρίσκεται κάτω από συνεχή κτηνιατρικό έλεγχο, εάν παρέχεται η εγγύηση ότι η πρώτη ύλη θα χρησιμοποιηθεί μόνο όπως έχει προβλεφθεί χωρίς κίνδυνο επαφής με προϊόν που δεν έχει αποστειρωθεί και δεν θα βγει από την εγκατάσταση ως έχει παρά μόνο σε περίπτωση ανάγκης, εφόσον μεταφέρεται επίσημα σε εργοστάσιο που επιδίδεται στην καταστροφή σφαγίων κάτω από έλεγχο επίσημου κτηνιάτρου. Εξάλλου, κατά την εισαγωγή πρέπει να πληρούνται τουλάχιστον οι κατωτέρω όροι:  α) πριν από την άφιξη στο έδαφος της Κοινότητας, η πρώτη ύλη πρέπει να τοποθετείται σε εμπορευματοκιβώτια ερμητικά κλεισμένα, που φέρουν την ένδειξη «Προορίζεται αποκλειστικά για χρήση από βιομηχανία τροφίμων για κατοικίδια ζώα». Τα έγγραφα που το συνοδεύουν πρέπει να φέρουν την ένδειξη «Προορίζεται αποκλειστικά για χρήση από βιομηχανία τροφίμων για κατοικίδια ζώα», καθώς και το όνομα και τη διεύθυνση του παραλήπτη·  β) μετά την άφιξη στο έδαφος της Κοινότητας, η πρώτη ύλη πρέπει να μεταφέρεται μέσα σε οχήματα ή εμπορευματοκιβώτια ή οποιοδήποτε μεταφορικό μέσο, ερμητικά κλεισμένα και δεόντως σφραγισμένα, σε εγκατάσταση μεταποίησης, που εγκρίνεται από τις εθνικές αρχές και βρίσκεται κάτω από συνεχή έλεγχο κτηνιάτρου, μέχρι που να εκπληρωθούν οι ως άνω προϋποθέσεις·  γ) με την άφιξη στο έδαφος του κράτους μέλους -παραλήπτη και πριν την αποστολή της πρώτης ύλης προς την εγκεκριμένη εγκατάσταση μεταποίησης, μια εκ των προτέρων κοινοποίηση αποστολής πρέπει να σταλεί, το ταχύτερο δυνατό, στον επίσημο τοπικό κτηνίατρο·  δ) κατά τη διάρκεια της παρασκευής, η πρώτη ύλη πρέπει να αποστειρώνεται σε κονσέρβες, με τρόπο ώστε να αποκτήσει ελάχιστη αξία Fc του 3· το τελικό προϊόν πρέπει να υποβληθεί σε κτηνιατρικό έλεγχο που εγγυάται ότι αυτό έχει πραγματικά αποκτήσει την αξία αυτή·  ε) τα οχήματα και τα εμπορευματοκιβώτια ή οποιοδήποτε μεταφορικό μέσο που αναφέρεται στο στοιχείο β) καθώς και κάθε εξοπλισμός και σκεύος που ήλθε σε επαφή με την πρώτη ύλη πριν την αποστείρωση, πρέπει να καθαρίζεται και να απολυμαίνεται, ενώ οι συσκευασίες εν γένει πρέπει να καταστρέφονται σε αποτεφρωτική μηχανή.  3. Η άδεια που αναφέρεται στην παράγραφο 1 πρέπει να κοινοποιείται στις αρμόδιες αρχές των κρατών μελών, μέσω των οποίων η πρώτη ύλη πρέπει να διαμετακομίζεται.  Άρθρο 3  Εξακολουθώντας να απαγορεύουν το συνήθη εμβολιασμό κατά του αφθώδους πυρετού στο έδαφός τους, η Δανία, η Ιρλανδία και το Ηνωμένο Βασίλειο δύνανται, όσον αφορά τα αποστεωμένα νωπά κρέατα ζώων του βοείου είδους, τα οποία αναφέρονται στο άρθρο 1 παράγραφος 1 στοιχείο α), και τα παραπροϊόντα σφαγίου που αναφέρονται στην εν λόγω παράγραφο στοιχείο γ), να διατηρήσουν το σύστημα που εφάρμοζαν κατά την εισαγωγή των κρεάτων αυτών πριν από την ημερομηνία εφαρμογής της παρούσας απόφασης.  Άρθρο 4  Η παρούσα απόφαση δεν εφαρμόζεται στις εισαγωγές αδένων και οργάνων, που επιτρέπονται από τη χώρα προορισμού, με σκοπό την παρασκευή φαρμακευτικών προϊόντων.  Άρθρο 5  Η παρούσα απόφαση αρχίζει να ισχύει την 1η Ιανουαρίου 1985. Εντούτοις, τα πιστοποιητικά που χρησιμοποιούνται επί του παρόντος, τροποποιούμενα, αν χρειασθεί, σύμφωνα με τις διατάξεις της απόφασης αυτής, δύνανται να χρησιμοποιούνται μέχρι τις 31 Μαρτίου 1985.  Άρθρο 6  Η παρούσα απόφαση επανεξετάζεται σε συνάρτηση με τη εξέλιξη του αφθώδους πυρετού μέσα στη Κοινότητα και των μεθόδων καταπολέμησης της ασθένειας αυτής.  Άρθρο 7  Η απόφαση 78/694/ΕΟΚ καταργείται.  Άρθρο 8  Η παρούσα απόφαση απευθύνεται στα κράτη μέλη.  Βρυξέλλες, 21 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 236 της 26. 8. 1978, σ. 29.  (4) ΕΕ αριθ. L 186 της 13. 7. 1984, σ. 51.  (5) ΕΕ αριθ. L 65 της 15. 3. 1979, σ. 32.  (6) ΕΕ αριθ. L 20 της 25. 1. 1984, σ. 24.   ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα αποστεωμένα νωπά κρέατα (1) βοοειδών, εξαιρέσει των παραπροϊόντων, τα οποία προορίζονται για την Ευρωπαϊκή Οικονομική Κοινότητα  Χώρα προορισμού:  Σχετικός αριθμός του πιστοποιητικού καταλληλότητος (2):  Χώρα εξαγωγής: ΒΡΑΖΙΛΙΑ (Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia, Esp°rito Santo)  Υπουργείο:  Υπηρεσία:  Σχετικά:  (προαιρετικό)  Ι. Ταυτότης των κρεάτων:  Κρέατα βοοειδών.  Είδος τεμαχίων (3):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση(εις) και αριθμός(οί) κτηνιατρικής εγκρίσεως (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής εγκρίσεως (2) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων:  Τα κρέατα αποστέλλονται από:  (τόπος αποστολής)  στ..:  (χώρα και τόπος προορισμού)  Με το ακόλουθο μεταφορικό μέσο (4):  Όνομα και διεύθυνση αποστολέως:  Όνομα και διεύθυνση παραλήπτη: IV. Υγειονομική βεβαίωση:  Ο υπογεγραμμένος επίσημος κτηνίατρος πιστοποιεί ότι:  1. Τα ανωτέρω περιγραφόμενα αποστεωμένα νωπά κρέατα πρόερχονται:  - από βοοειδή τα οποία έχουν παραμείνει στο έδαφος της Βραζιλίας (πολιτείες: Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia, Esp°rito Santo), επί τρεις μήνες τουλάχιστον πριν από τη σφαγή τους, ή από τη γέννησή τους, στην περίπτωση που τα ζώα είναι ηλικίας κάτω των τριών μηνών,  - από βοοειδή τα οποία έχουν περάσει τη χρονική αυτή περίοδο σε ζώνη όπου ο εμβολιασμός των βοοειδών κατά του αφθώδους πυρετού διενεργείται τακτικά και ελέγχεται επίσημα,  - από βοοειδή που προέρχονται από εκμετάλλευση (εκμεταλλεύσεις), στην οποία δεν έχει εκδηλωθεί κανένα περιστατικό αφθώδους πυρετού, κατά τη διάρκεια των εξήντα ημερών πριν την αναχώρησή τους και γύρω από την οποία (οποίες), σε ακτίνα 25 χιλιομέτρων, κανένα κρούσμα αφθώδους πυρετού δεν εμφανίστηκε από τριάντα ημερών,  - από βοοειδή τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή τους προς την Κοινότητα· αν αυτά μεταφέρονται με μεταφορικό μέσο, ότι το τελευταίο αυτό έχει καθαριστεί και απολυμανθεί πριν από τη φόρτωση,  - από βοοειδή τα οποία έχουν υποβληθεί στην προ της σφαγής υγειονομική εξέταση, που αναφέρεται στο κεφάλαιο V του παραρτήματος Ι της οδηγίας 64/433/ΕΟΚ (5) η οποία πραγματοποιήθηκε στο σφαγείο κατά τη διάρκεια των είκοσι τεσσάρων ωρών προ της σφαγής, και τα οποία, μεταξύ άλλων, έχουν υποστεί εξέταση του στόματος και των ονύχων, κατά τη διάρκεια της οποίας δεν διαπιστώθηκε κανένα σύμπτωμα αφθώδους πυρετού.  2. Τα αποστεωμένα νωπά κρέατα προέρχονται από εγκατάσταση (εγκαταστάσεις) στην οποία (στις οποίες), όταν έχει αποκαλυφθεί κρούσμα αφθώδους, πυρετού, οι εργασίες παρασκευής των κρεάτων, που προορίζονται για εξαγωγή προς την Ευρωπαϊκή Κοινότητα, δεν δύνανται να αναληφθούν παρά μόνο μετά τη σφαγή όλων των παρόντων ζώων, την απομάκρυνση όλων των κρεάτων, τον πλήρη καθαρισμό και την πλήρη απολύμανση της εγκατάστασης (των εγκαταστάσεων) υπό τον έλεγχο επίσημου κτηνιάτρου.  3. Τα αποστεωμένα νωπά κρέατα σφαγίου που περιγράφονται ανωτέρω προέρχονται από σφάγια, τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2 °C, τουλάχιστον επί είκοσι τέσσερις ώρες πριν από την αποστέωση.  4. (6)  Έγινε στ. , την  Σφραγίδα  (υπογραφή του επίσημου κτηνιάτρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων ζώων του βοείου είδους, τα οποία δεν έχουν υποστεί καμία επεξεργασία με σκοπό την εξασφάλιση της συντηρήσεώς τους· εντούτοις, τα κρέατα τα οποία συντηρούνται δια ψύχους θεωρούνται ως νωπά.  (2) Προαιρετικό, όταν η χώρα προορισμού επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Η εισαγωγή αποστεωμένων νωπών κρεάτων βοοειδών επιτρέπεται μόνο αν έχουν αφαιρεθεί όλα τα οστά, καθώς και τα κυριότερα προσιτά λεμφογάγγλια.  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.  (5) Όπως τροποποιήθηκε τελευταία από την οδηγία 83/90/ΕΟΚ.  (6) Πρόσθετοι όροι που απαιτούνται από το Ηνωμένο Βασίλειο.   ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα νωπά κρέατα (1) κατοικιδίων μονόπλων τα οποία προορίζονται για την Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητος (2):  Χώρα εξαγωγής: ΒΡΑΖΙΛΙΑ  Υπουργείο:  Υπηρεσία:  Σχετικά:  (προαιρετικό)  Ι. Ταυτότης των κρεάτων:  Κρέατα κατοικιδίων μονόπλων.  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση(εις) και αριθμός(οί) κτηνιατρικής έγκρισης (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης (2) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων:  Τα κρέατα αποστέλλονται από:  (τόπος αποστολής)  στ..:  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέως:  Όνομα και διεύθυνση παραλήπτη: IV. Υγειονομική βεβαίωση:  Ο υπογεγραμμένος επίσημος κτηνίατρος πιστοποιεί ότι τα νωπά κρέατα που περιγράφονται ανωτέρω προέρχονται από ζώα τα οποία έχουν παραμείνει στο έδαφος της Βραζιλίας επί τρεις μήνες τουλάχιστον πριν από τη σφαγή τους ή από τη γέννησή τους, στην περίπτωση που τα ζώα είναι ηλικίας κάτω των τριών μηνών.  Έγινε στ. , την  Σφραγίδα  (υπογραφή του επίσημου κτηνιάτρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων μονόπλων τα οποία δεν έχουν υποστεί καμία επεξεργασία με σκοπό τη εξασφάλιση της συντηρήσεώς τους· εντούτοις, τα κρέατα τα οποία συντηρούνται δια ψύχους θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.   ΠΑΡΑΡΤΗΜΑ Γ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα παραπροϊόντα (1) ζώων του βοείου είδους που προορίζονται για την Ευρωπαϊκή Οικονομική Κοινότητα  Χώρα προορισμού:  Σχετικός αριθμός του πιστοποιητικού καταλληλότητος (2):  Χώρα εξαγωγής: ΒΡΑΖΙΛΙΑ (Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia, Esp°rito Santo)  Υπουργείο:  Υπηρεσία:  Σχετικά:  (προαιρετικό)  Ι. Ταυτότης των παραπροϊόντων:  Παραπροϊόντα ζώων του βοείου είδους.  Είδος παραπροϊόντων:  Είδος συσκευασίας:  Αριθμός μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση(εις) και αριθμός(οί) κτηνιατρικής έγκρισης (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης (2) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των παραπροϊόντων:  Τα παραπροϊόντα αποστέλλονται από:  (τόπος αποστολής)  στ..:  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέως:  Όνομα και διεύθυνση παραλήπτη: IV. Υγειονομική βεβαίωση:  Ο υπογεγραμμένος επίσημος κτηνίατρος πιστοποιεί ότι:  1. Τα παραπροϊόντα που περιγράφονται ανωτέρω πρόερχονται:  - από ζώα του βοείου είδους τα οποία έχουν παραμείνει στο έδαφος της Βραζιλίας (πολιτείες: Rio Grande do Sul, Minas Gerais, Santa Catarina, Parana, Sao Paulo, Rio de Janeiro, Goias, Bahia, Esp°rito Santo), επί τρεις τουλάχιστον μήνες πριν από τη σφαγή τους ή από τη γέννησή τους, στην περίπτωση που τα ζώα είναι ηλικίας κάτων των τριών μηνών,  - από βοοειδή τα οποία έχουν περάσει τη χρονική αυτή περίοδο σε ζώνη όπου ο εμβολιασμός των βοοειδών κατά του αφθώδους πυρετού διενεργείται τακτικά και ελέγχεται επίσημα,  - από βοοειδή που προέρχονται από εκμετάλλευση (εκμεταλλεύσεις), στην οποία δεν έχει εκδηλωθεί κανένα περιστατικό αφθώδους πυρετού, κατά τη διάρκεια των εξήντα ημερών πριν την αναχώρησή τους, και γύρω από την οποία (τις οποίες), σε ακτίνα 25 χιλιομέτρων, δεν εμφανίστηκε κανένα κρούσμα αφθώδους πυρετού από τριάντα ημερών,  - από βοοειδή τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή τους προς την Κοινότητα· αν αυτά μεταφέρονται με μεταφορικό μέσο, ότι το τελευταίο αυτό έχει καθαριστεί και απολυμανθεί πριν από τη φόρτωση,  - από βοοειδή τα οποία έχουν υποβληθεί στην προ της σφαγής υγειονομική εξέταση που αναφέρεται στο κεφάλαιο V του παραρτήματος Ι της οδηγίας 64/433/ΕΟΚ (4), η οποία πραγματοποιήθηκε κατά τη διάρκεια των είκοσι τεσσάρων ωρών προ της σφαγής, και τα οποία, μεταξύ άλλων, έχουν υποστεί εξέταση του στόματος και των ονύχων, κατά τη διάρκεια της οποίας δεν διαπιστώθηκε κανένα σύμπτωμα αφθώδους πυρετού.  2. Τα παραπροϊόντα σφαγίου προέρχονται από εγκατάσταση (εγκαταστάσεις) στην οποία (στις οποίες), όταν έχει αποκαλυφθεί κρούσμα αφθώδους πυρετού, οι εργασίες παρασκευής των κρεάτων, που προορίζονται για εξαγωγή προς την Ευρωπαϊκή Κοινότητα, δεν δύνανται να αναληφθούν παρά μόνο μετά τη σφαγή όλων των παρόντων ζώων, την απομάκρυνση όλων των κρεάτων, τον πλήρη καθαρισμό και την πλήρη απολύμανση της εγκαταστάσης (των εγκαταστάσεων) υπό τον έλεγχο επίσημου κτηνιάτρου.  3. Τα παραπροϊόντα σφαγίου που περιγράφονται ανωτέρω προέρχονται από σφάγια, τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2 °C επί τρεις τουλάχιστον ώρες ή, εάν πρόκειται για μασητήρες, επί είκοσι τέεσσερις τουλάχιστον ώρες.  4. (5)  Έγινε στ. , την  Σφραγίδα  (υπογραφή του επίσημου κτηνιάτρου)  (1) Δύνανται να εισάγονται τα ακόλουθα παραπροϊόντα ζώων του βοείου είδους: οι καρδιές και τα ήπατα των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί, οι γλώσσες χωρίς οστά, χόνδρο και αμυγδαλές και, σύμφωνα με τις διατάξεις του άρθρου 18 παράγραφος 2 της οδηγίας 72/462/ΕΟΚ, οι ολόκληροι μασητήρες που έχουν υποστεί τομή σύμφωνα με την παράγραφο 41 Α του κεφαλαίου VII του παραρτήματος Ι της οδηγίας 64/433/ΕΟΚ (4), και των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί. Εντούτοις, δύνανται επίσης να εισάγονται, κάτω από τις προβλεπόμενες προϋποθέσεις στο άρθρο 2, καθαρισμένοι πνεύμονες ζώων του βοείου είδους που προορίζονται εξαιρετικά για την παρασκευή τροφίμων κατοικιδίων ζώων, των οποίων η τραχεία, οι μεγάλοι βρόγχοι και τα μεσοθωρακικά και βρογχικά γάγγλια έχουν αφαιρεθεί.  (2) Προαιρετικό όταν η χώρα-παραλήπτης επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.  (4) Όπως τροποποιήθηκε τελευταία από την οδηγία 83/90/ΕΟΚ.  (5) Πρόσθετοι όροι που απαιτούνται από το Ηνωμένο Βασίλειο.